Source document: https://docs-lawep.s3.us-east-2.amazonaws.com/1698926139845.pdf (Malaysia)
PARLIMEN MALAYSIA TEKS UCAPAN PENGGULUNGAN PERBAHASAN TITAH DIRAJA DEWAN NEGARA MESYUARAT PERTAMA PENGGAL KELIMA PARLIMEN KEEMPAT BELAS, TAHUN 2022 YB DATUK WIRA HAJJAH MAS ERMIEYATI BINTI HAJI SAMSUDIN TIMBALAN MENTERI DI JABATAN PERDANA MENTERI (PARLIMEN DAN UNDANG-UNDANG) Assalamualaikum wbt dan Salam Sejahtera Tuan Yang di-Pertua, PENDAHULUAN 1.
Terlebih dahulu izinkan saya merakamkan ucapan setinggi-tinggi terima kasih di atas keprihatinan semua Ahli Yang Berhormat Senator yang telah membahaskan isu-isu di bawah Menteri Di Jabatan Perdana Menteri (Parlimen dan Undang-Undang) sepanjang tempoh Usul Menjunjung Kasih dan Perbahasan Titah Diraja dalam sesi sidang Parlimen Dewan Negara pada kali ini.
Untuk makluman Dewan yang mulia ini, seramai 11 Ahli Yang Berhormat Senator telah membahaskan pelbagai isu yang berkaitan dengan Parlimen dan Undang-Undang.

2.
2.

Sebelum saya menjawab pertanyaan-pertanyaan yang telah dibangkitkan oleh Ahli-ahli Yang Berhormat, izinkan saya merafak sembah menjunjung kasih atas Titah Diraja oleh Duli Yang Maha Mulia Seri Paduka Baginda Yang Di- Pertuan Agong ke-16 semasa Majlis Istiadat Pembukaan Mesyuarat Pertama, Penggal Kelima, Parlimen Ke-14 Tahun 2022 pada 28 Februari 2022 yang lalu.

3.
3.

Isu-isu yang dibangkitkan di bawah bidang Parlimen dan Undang-Undang akan dijawab secara bersekali berdasarkan kepada 4 kluster isu seperti berikut: (a) Pemerkasaan Institusi Parlimen; (b) Integriti dan Anti Rasuah; (c) Suruhanjaya Pilihan Raya; dan (d) Hal – Hal Lain.

2 (A) PEMERKASAAN INSTITUSI PARLIMEN Yang di Pertua, 4.

YB SENATOR PUAN FADHLINA BINTI DATO’ SIDEK mencadangkan agar Dewan negara melaksanakan komposisi 30% Ahli Dewan dilantik daripada kalangan wanita.

5.
5.

Untuk makluman Yang Berhormat Senator, setakat bulan Mac 2022, seramai 10 orang Ahli Dewan Negara adalah dalam kalangan wanita iaitu sebanyak 17% daripada keseluruhan 58 Ahli Dewan Negara.

6.

Justeru cadangan Yang Berhormat agar Kerajaan melaksanakan komposisi 30% Ahli Dewan Negara dilantik dalam kalangan wanita merupakan satu cadangan yang baik bagi memperkasa golongan wanita.
Sehubungan itu, Kerajaan akan meneliti dan mengkaji cadangan tersebut selaras dan tertakluk kepada Perkara 45 Perlembagaan Persekutuan.

7.

YB SENATOR PUAN NORAINI BINTI IDRIS mencadangkan agar Timbalan Yang di-Pertua Dewan Negara ditambah dan diberikan kuota kepada wanita.

8.

Yang Berhormat Senator, Perkara 56(1) Perlembagaan Persekutuan memperuntukkan hanya seorang daripada Ahli Dewan Negara boleh dipilih sebagai Timbalan Yang di-Pertua Dewan Negara.

9.
9.

Walau bagaimanapun cadangan Yang Berhormat agar Kerajaan menambah satu jawatan Timbalan Yang di-Pertua Dewan Negara dan diberikan 3 kuota itu kepada wanita merupakan satu cadangan yang baik bagi memperkasa golongan wanita.

Sehubungan itu, Kerajaan akan meneliti dan mengkaji mengenai cadangan tersebut selaras dan tertakluk kepada Perkara 56 Perlembagaan Persekutuan.

(B) INTEGRITI DAN ANTI RASUAH Yang di Pertua, 10.


YB SENATOR PUAN FADHLINA BINTI DATO’ SIDEK, YB SENATOR DR. HAJJAH MARTINA BINTI WAN YUSOFF dan YB SENATOR DATO’ DR. NUING JELUING ingin tahu mengapa Indeks Persepsi Rasuah negara kita semakin merosot dan apa inisiatif Kerajaan bagi menangani isu persepsi rakyat terhadap rasuah.

11.

Untuk pengetahuan Yang Berhormat Senator, Pengukuran Indeks Persepsi Rasuah dilaksanakan berdasarkan persepsi melalui kajian oleh institusi-institusi antarabangsa.
Indeks Persepsi Rasuah (CPI) Malaysia untuk tahun 2021 dikira berdasarkan 9 daripada 13 kajian yang dilaksanakan oleh pelbagai agensi antarabangsa.

Laporan tersebut menunjukkan bahawa Malaysia menduduki tempat ke-2 terbaik selepas Singapura di antara 9 negara daripada persatuan Negara-Negara Asia Tenggara (ASEAN) yang terlibat.

Malaysia juga berada di tangga 62 daripada 180 buah negara.

12.
12.

Antara perkara yang mempengaruhi skor dan kedudukan negara dalam Indeks Persepsi Rasuah adalah soalan berbeza yang digunakan antara negara, responden atau kumpulan sasar serta jumlah penglibatan negara yang berbeza setiap tahun.

Sebagai contoh, kajian Indeks Persepsi Rasuah tahun 2021 tidak melibatkan negara Brunei.

4 13.
4 13.

Pusat Governans, Integriti dan Anti Rasuah Nasional (GIACC) sebagai penyelaras dengan kerjasama agensi-agensi peneraju akan terus mempergiat gerakan pelaksanaan inisiatif-inisiatif dalam 6 bidang keutamaan yang dinyatakan dalam Pelan Anti Rasuah Kebangsaan (NACP).
Selain itu, promosi dan hebahan berhubung inisiatif-inisiatif berkaitan pemantapan governans akan terus dipertingkat bersama semua 27 Ketua Agensi Peneraju Pelan Anti Rasuah Kebangsaan (NACP) bagi memastikan hebahan berhubung pelaksanaan inisiatif-inisiatif Pelan Anti Rasuah Kebangsaan (NACP) ini dapat disampaikan kepada umum agar dapat memberi persepsi yang tepat.

14.
Beberapa sesi libat urus juga telah diadakan oleh Pusat Governans, Integriti dan Antirasuah Nasional, Jabatan Perdana Menteri (GIACC, JPM) bersama dengan agensi-agensi Kerajaan dan Pertubuhan Masyarakat Sivil (CSO) seperti (dengan izin) Transparency International Malaysia (TI-Malaysia), Centre to Combat Corruption and Cronyism (C4), Institut Demokrasi dan Hal Ehwal Ekonomi (IDEAS) dan Rasuah Busters serta bersama para belia melalui Sesi Dialog Awam (Dengan izin, “Town Hall”) berhubung Suara Belia 2022 yang diadakan baru-baru ini berhubung cadangan penambahbaikan.
15.

Pusat Governans, Integriti dan Antirasuah Nasional (GIACC) juga telah mengadakan Persidangan Penyelidikan berhubung Governans, Integriti dan Anti Rasuah peringkat Kebangsaan pada 23 hingga 24 Mac 2022 lalu untuk membincangkan isu-isu semasa berkaitan risiko rasuah, integriti dan kelemahan governans bagi tujuan penambahbaikan.
Melalui langkah ini, komitmen dan kerjasama yang berterusan dari semua pihak akan terus dipertingkat ke arah memperbaiki prestasi negara dalam Indeks Persepsi Rasuah (CPI) di masa hadapan.

5 16.

Kerajaan kekal komited dalam memastikan usaha pemerkasaan governans, integriti dan antirasuah dilaksanakan melalui Pelan Anti Rasuah Kebangsaan (NACP) yang telah dimulakan sejak tahun 2019.
Antara inisiatif yang telah dilaksanakan termasuk pelaksanaan pengisytiharan harta oleh Anggota Pentadbiran melalui Kod Etika Anggota Pentadbiran dan Ahli Parlimen serta penyediaan draf Rang Undang-undang (RUU) Ombudsman yang dijangka akan dibentang di Parlimen pada tahun 2022.

17.

YB SENATOR DATO’ DR. NUING JELUING mencadangkan agar laporan terkini mengenai Pelan Antirasuah Nasional dibentangkan di Parlimen termasuk di Dewan Negara.

18.
18.

Untuk pengetahuan yang Berhormat Senator, Laporan Kemajuan Pelan Anti Rasuah Kebangsaan (NACP) bagi Tahun 2019 telah diedarkan kepada Parlimen pada November 2020 serta Laporan Kemajuan Pelan Anti Rasuah Kebangsaan (NACP) bagi Tahun 2020 dan 2021 dijangka akan diedarkan pada 30 Mac 2022 (Rabu) dalam Mesyuarat Pertama, Penggal Kelima, Parlimen Ke-14 Tahun 2022.
Sehingga 31 Disember 2021, sebanyak 37 inisiatif Pelan Antirasuah Nasional (NACP) bersamaan 33% telah selesai di peringkat output yang merangkumi 29 inisiatif selesai pada 2019 dan 8 inisiatif selesai pada 2021.

Yang di Pertua, 19.

YB SENATOR DR. HAJJAH MARTINA BINTI WAN YUSOFF ingin tahu berapa jumlah kertas siasatan yang telah dibuka dan berapa banyak kes berprofil tinggi yang telah dan disiasat oleh Suruhanjaya Pencegahan Rasuah Malaysia (SPRM).

6 20.
6 20.

Untuk makluman Yang Berhormat Senator, jumlah Kertas Siasatan (KS) yang telah dibuka oleh Suruhanjaya Pencegahan Rasuah Malaysia (SPRM) bagi tahun 2017 sehingga Februari 2022 adalah sebanyak 4,661.

Manakala daripada jumlah tersebut sebanyak 453 adalah kes-kes berprofil tinggi, berkepentingan awam dan sensitif (HPPIS).

21.
21.

SPRM juga telah menetapkan tatacara pengendalian aduan, maklumat dan pelaksanaan siasatan kes kes-kes berprofil tinggi, berkepentingan awam dan sensitif (HPPIS) untuk memastikan pengendalian kes-kes ini dapat diuruskan dengan lebih sistematik, bersepadu dan efektif.

22.
22.

YB SENATOR DATO’ DR. NUING JELUING pula mencadangkan agar kemajuan kes-kes rasuah berprofil tinggi dikongsikan secara teratur melalui media massa untuk pengetahuan orang awam dan mencadangkan agar SPRM diletakkan di bawah tanggungjawab Parlimen melalui Badan Legislatif.

23.
23.

Untuk makluman Yang Berhormat, pada masa kini, Suruhanjaya Pencegahan Rasuah Malaysia (SPRM) tidak pernah menyekat mana-mana perkembangan kes-kes rasuah berprofil tinggi untuk didedahkan kepada umum sama ada melalui kenyataan media Bahagian Komunikasi Strategik SPRM ataupun dijawab oleh Pengurusan Tertinggi SPRM semasa ditemuramah oleh pihak media.

Walau bagaimanapun, pihak SPRM hanya akan memberikan maklum balas terhad bagi mengelakkan proses siasatan terganggu.

24.
24.

Untuk makluman Yang Berhormat Senator, SPRM secara keseluruhannya tidak diletakkan di bawah mana-mana kuasa pihak tertentu.

SPRM tetap berpegang kepada dua asas utama iaitu prinsip pengasingan kuasa (separation of powers) dan keluhuran undang-undang (rule of law).

7 25.

Sejak penubuhannya pada tahun 2009, lima (5) Jawatankuasa Pemantau Bebas telah diwujudkan sebagai mekanisme semak dan imbang terhadap perjalanan SPRM dalam melaksanakan fungsi dan peranannya.
Lima (5) Jawatankuasa tersebut ialah Lembaga Penasihat Pencegahan Rasuah (LPPR), Jawatankuasa Khas Mengenai Rasuah (JKMR), Jawatankuasa Aduan (JKA), Panel Perundingan dan Pencegahan Rasuah (PPPR) dan Panel Penilaian Operasi (PPO).

26.

Kerajaan amat terbuka akan pandangan dan saranan yang disuarakan daripada pelbagai pihak bagi meningkatkan keberkesanan SPRM.
Namun demikian, buat masa ini kerajaan sedang memberi tumpuan kepada tindakan memperkasakan SPRM sebagaimana inisiatif-inisiatif yang terdapat di dalam Pelan Anti Rasuah Nasional (NACP) 2019-2023.

Yang di Pertua, 27.

YB SENATOR DATO’ DR. NUING JELUING juga mencadangkan Akta Dana Politik perlu dibentangkan di Parlimen dan Akta Rahsia Rasmi dikurangkan skop supaya banyak perkara-perkara dapat dikongsikan dengan orang awam.

28.
28.

Yang Berhormat Senator, Berdasarkan Laporan Semakan Semula NACP, Inisiatif 1.2.3 untuk mengkaji penggubalan rang undang-undang baharu berkaitan sumbangan dana politik diberi tempoh masa bermula Januari 2021 hingga Disember 2022.

Hasil kajian akan dibawa kepada Mesyuarat Jemaah Menteri untuk pertimbangan dan hala tuju Kerajaan.

Kajian tersebut pada masa ini sedang dilaksanakan dengan memberi fokus kepada aspek pengawalseliaan sumbangan politik berteraskan prinsip ketelusan dan akauntabiliti.
Kajian ini juga 8 akan mengambil kira pandangan pemegang taruh bagi memastikan mekanisme pelaksanaan yang berkesan.

29.

Berkenaan Isu Akta Rahsia Rasmi, Pihak Kerajaan tidak berhasrat untuk mengurangkan skop Akta Rahsia Rasmi bagi membolehkan dokumen rahsia rasmi dikongsi dengan orang awam.
Seksyen 2C, Akta Rahsia Rasmi, boleh dilaksanakan di mana pengelasan semula rahsia rasmi oleh menteri atau pegawai awam dan selepas pengelasan semula itu, suratan, maklumat atau bahan tersebut hendaklah terhenti menjadi rahsia rasmi dan menjadi dokumen terbuka (rasmi) serta memenuhi dasar keterbukaan Kerajaan terhadap mana – mana maklumat yang boleh dikongsikan dengan orang awam.

(C) SURUHANJAYA PILIHAN RAYA Yang di Pertua, 30.


YB SENATOR TUAN BALA SUBRAMANIAM A/L NACHIAPPAN ingin mengetahui statistik mengenai pelaksanaan undi 18 semasa Pilihan Raya Umum (PRU) Dewan Negeri Johor Ke-15 serta sejauh manakah pengundi muda khususnya yang berusia 18 hingga 20 tahun yang telah mengeluar undi.

31.

Untuk makluman Ahli Yang Berhormat Senator, jumlah pemilih bagi Pilihan Raya Umum Negeri Johor ialah seramai 2,597,740 orang pemilih.
Daripada jumlah tersebut seramai 173,177 orang atau 6.7% adalah pemilih berumur 18 hingga 20 tahun.

9 32.

Bagi Pilihan Raya Negeri Dewan Johor, tarikh tamat untuk mengemukakan petisyen adalah 21 hari dari tarikh warta.

Keputusan Pilihan Raya Negeri (PRN) Johor telah diwartakan pada 17 Mac 2022 (Khamis) dan 21 hari dikira dari tarikh tersebut dan akan tamat pada 6 April 2022.
Suruhanjaya Pilihan Raya (SPR) tidak mempunyai data bagi menentukan jumlah pengundi berusia 18 tahun yg keluar mengundi pada PRN lepas kerana maklumat tersebut disimpan di dalam peti khas.

Peti khas ini tidak boleh dibuka kecuali dengan perintah mahkamah.

Dokumen yang mengandungi maklumat ini pula hendaklah dilupuskan selepas tempoh petisyen tamat sekiranya tiada petisyen dikemukakan bagi bahagian pilihan raya berkenaan.
Bagi bahagian pilihan raya yang terlibat dengan petisyen, ia perlu dilupuskan selepas perbicaraan petisyen berkaitan tamat.

33.

Jumlah keseluruhan pengundi keluar mengundi semasa Pilihan Raya Negeri Johor adalah sebanyak 1,426,573 orang atau 54.92 peratus.

Walau bagaimanapun, SPR tiada maklumat berhubung jumlah pengundi bagi kategori 18-21 tahun yang telah keluar mengundi.

34.

YB SENATOR DATUK RAZALI BIN IDRIS dan YB SENATOR IR.

TS.
TS.

HAJI KHAIRIL NIZAM BIN KHIRUDIN telah mencadangkan supaya Kerajaan mempertimbangkan sekiranya ingin melaksanakan pilihan raya negeri bagi menjimatkan duit Kerajaan.

35.

Untuk makluman Ahli Yang Berhormat Senator, jumlah keseluruhan perbelanjaan Suruhanjaya Pilihan Raya (SPR) dalam melaksanakan Pilihan Raya Negeri (PRN) Sarawak adalah sebanyak RM150 Juta, Pilihan Raya Negeri (PRN) Melaka sebanyak RM46 Juta dan Pilihan Raya Negeri (PRN) Johor 10 adalah sebanyak RM96 juta.
Sejumlah wang ini adalah merangkumi perolehan pembelian dan sewaan peralatan pilihan raya, kenderaan, pembangunan teknologi maklumat dan komunikasi (ICT), logistik, elaun petugas dan keperluan- keperluan lain yang berkaitan.

Walaupun begitu, Pilihan Raya Negeri hendaklah dilaksanakan oleh Suruhanjaya Pilihan Raya (SPR) dalam tempoh 60 hari daripada tarikh pembubaran mana-mana Dewan Undangan Negeri atau setelah Dewan Undangan Negeri tersebut terbubar dengan sendirinya apabila ia telah tamat tempoh.
Ini sebagaimana yang termaktub di bawah Perlembagaan Negeri atau Undang-Undang Tubuh Negeri yang berkenaan.

Yang di Pertua, 36.

YB SENATOR TUAN JAZIRI ALKAF ABDILLAH SUFFIAN mencadangkan agar persempadanan semula dilaksanakan di Sabah dan Sarawak supaya Kerajaan dapat menambah 30% kerusi Parlimen untuk wakil Sabah dan Sarawak.

37.
37.

Untuk makluman Ahli Yang Berhormat Senator, Urusan Kajian Semula Persempadanan telah selesai dijalankan bagi Negeri Sarawak pada 2015, Sabah pada tahun 2017 dan Negeri-Negeri Tanah Melayu pada tahun 2018.

38.

Perkara 113 Perlembagaan Persekutuan memperuntukkan bahawa kajian semula persempadanan boleh dimulakan dalam dua cara iaitu, pertama adalah apabila berlaku pindaan undang-undang ke atas komposisi bilangan keanggotaan Ahli Dewan Rakyat atau Ahli Dewan Undangan Negeri.
Manakala, 11 kaedah yang kedua pula adalah tamat lat tempoh sekurang-kurangnya 8 tahun daripada tarikh siap kajian semula persempadanan sebelumnya.

39.

Penetapan komposisi bilangan kerusi dalam Parlimen adalah tertakluk di bawah Perlembagaan Persekutuan.

Sebarang tambahan atau pengurangan bilangan kerusi akan melibatkan pindaan kepada Perkara 45, Perlembagaan Persekutuan bagi komposisi Dewan Negara manakala Perkara 46, Perlembagaan Persekutuan bagi komposisi Dewan Rakyat.
(D) HAL – HAL LAIN Yang di Pertua, 40.

YB SENATOR DATUK RAS ADIBA BINTI MOHD RADZI mencadangkan Jabatan Perdana Menteri dapat melakukan pindaan kepada Perkara 8 Perlembagaan Persekutuan.

Pindaan tersebut untuk menyertakan ketidakupayaan sebagai salah satu elemen dalam Fasal (2) Perkara 8, Perlembagaan Persekutuan.

41.

Cadangan Yang Berhormat Senator merupakan cadangan yang baik untuk memperkasakan golongan Orang Kelainan Upaya (OKU).
Dalam hal ini, pihak Kerajaan melalui Kementerian Pembangunan Wanita, Keluarga dan Masyarakat akan meneliti dan mengkaji keperluan perkara ini.

Sekiranya pindaan Perlembagaan perlu dibuat, ia tertakluk kepada keputusan Kerajaan, setelah semua sesi libat urus dilaksanakan oleh Kementerian Pembangunan Wanita, Keluarga dan Masyarakat dan Kementerian lain yang berkaitan.

12 42.
12 42.

YB SENATOR TUAN AKNAN A/L EHTOOK mencadangkan agar diwujudkan YB Timbalan Menteri di Jabatan Perdana Menteri yang menangani hal-hal bukan agama Islam.

YB juga telah mengemukakan cadangan ini secara bertulis kepada YAB Perdana Menteri.

43.

Yang Berhormat Senator, Kerajaan tidak mempunyai cadangan untuk mewujudkan YB Timbalan Menteri di Jabatan Menteri bagi menangani hal- hal bukan agama Islam.
Ketika ini, Kementerian Perpaduan Negara telah diwujudkan bagi tujuan menangani hal-hal agama selain Islam.

Yang di Pertua, 44.

YB SENATOR DATUK RAZALI BIN IDRIS dan YB SENATOR DATO’ ARMAN AZHA ABU HANIFA mencadangkan agar Akta Anti Lompat Parti segera dibentangkan oleh Kerajaan dengan segera.

45.
45.

Yang Berhormat Senator, Kerajaan komited untuk membentangkan rang undang-undang Anti Lompat Parti dan Penetapan Had Tempoh Jawatan Perdana Menteri melalui pindaan Perlembagaan Persekutuan pada sesi Mesyuarat Pertama Penggal Kelima Parlimen ke-14 Tahun 2022 selaras dengan Memorandum Persefahaman Transformasi dan Kestabilan Politik yang telah ditandatangani antara pihak Kerajaan dan Pembangkang pada 13 September 2021 yang lalu.

46.
46.

Walau bagaimanapun, terdapat beberapa perkara dasar yang masih memerlukan penelitian lanjut semua pihak berkepentingan.

Hal ini bagi 13 memastikan ekspektasi semua pihak dipenuhi dan mencapai objektif yang dikehendaki.

47.
47.

Sebaik sahaja semua sesi libat urus selesai dan diluluskan oleh Jemaah Menteri, Kerajaan akan membentangkan RUU pindaan Perlembagaan mengenai peruntukan anti lompat parti dan pengehadan jawatan Perdana Menteri dalam suatu Sidang Khas Parlimen di bawah Peraturan 11(3) Peraturan- Peraturan Dewan Rakyat dan Dewan Negara.

Kerajaan sentiasa komited dan akan meneruskan usaha untuk merealisasikan perkara-perkara yang telah dipersetujui dalam MOU tersebut.

PENUTUP 48.
PENUTUP 48.

Setakat ini sahajalah penjelasan-penjelasan yang dapat saya berikan mengenai isu-isu yang telah dibangkitkan sepanjang tempoh perbahasan.

Sekali lagi saya mengucapkan terima kasih kepada semua Ahli-ahli Yang Berhormat yang telah mengemukakan pertanyaan dan membangkitkan isu-isu berkaitan Parlimen dan Undang-Undang.

Wabillahi Taufiq Walhidayah Wassalamualaikum Warahmatullahi Wabarakatuh.

Sekian, terima kasih.

14